b'\n_START_ARTICLE_\n2012 - Skrivnost kristalne lobanje\n_START_SECTION_\nVsebina\n_START_PARAGRAPH_\nZgodba spremlja arheologinjo Lauro Shepherd od 1. decembra 2012 pa vse do usodnega datuma 21. decembra 2012, ko naj bi po sodobnih interpretacijah Majevskih prerokb pri\xc5\xa1el konec sveta. Lauro, ki je \xc5\xa1e vedno obremenjena s smrtjo svoje h\xc4\x8dere, se mora soo\xc4\x8diti s smrtjo sodelavca dr. Ronalda Smitha, ki je prav tako strokovnjak za stare Maje kot Laura. V njegovih rokah je na\xc5\xa1la kristalno lobanjo, ki jo je \xc4\x8dvrsto stiskal. Ker policija ne zna odgovoriti na klju\xc4\x8dna vpra\xc5\xa1anja o smrti Laurinega sodelavca, ji direktor muzeja, v katerem je zaposlena, naro\xc4\x8di, naj razi\xc5\xa1\xc4\x8de izvor in pomen lobanje ter njeno povezavo s smrtjo dr. Smitha. Sledi jo najprej vodijo do Anne Crockett-Burrows, ki ji poveda svojo \xc5\xbeivljenjsko zgodbo, na katero je usodno vplivala kristalna lobanja. Preden se dobro zave, jo tok dogodkov potegne v svet okultizma, zlove\xc5\xa1\xc4\x8dih znamenj in kriptografskih \xc5\xa1ifer in tako se znajde na nevarni nalogi, kjer se sre\xc4\x8da s potomci starodavnih Majev, \xc5\xa1amani, Majevskimi sveti\xc5\xa1\xc4\x8di in razdiralnimi posledicami sodobne civilizacije ter pohlepa ambicioznih pozameznikov.\n_START_SECTION_\nIzdaje in prevodi\n_START_PARAGRAPH_\nKnjiga je bila do sedaj prevedena \xc5\xbee v 15 jezikov.\n_START_SECTION_\nVplivi\n_START_PARAGRAPH_\nRoman, ki se je za\xc4\x8del kot scenarij za film, je mogo\xc4\x8de navdihnil tudi Rolanda Emmericha, da je ustvaril visokoprora\xc4\x8dunski film z naslovom 2012.'